stanford-oval/wikipedia huggingface dataset:
Maanosaliittojen cup 2017 – Lohko B

Maanosaliittojen cupin 2017 lohko B:ssa pelasivat Kamerun, Chile, Australia ja Saksa. Ottelut pelattiin 18.–25. kesäkuuta 2017. Lohkon kaksi parasta etenivät välieriin.
Joukkueet

| Arvonta- sijoitus | Joukkue | Liitto | Karsiutumistapa | Karsiutumispäivä | Esiintyminen turnauksessa | Edellinen esiintyminen | Edellinen paras sijoitus | FIFA-ranking> Marraskuu 2016 | FIFA-ranking> Kesäkuu 2017 |
| --- | --- | --- | --- | --- | --- | --- | --- | --- | --- |
| B1 |  Kamerun | CAF | Afrikan-mestaruuskilpailujen 2017 voittaja | 5. helmikuuta 2017 | 3. | 2003 | Toinen (2003) | 65 | 32 |
| B2 |  Chile | CONMEBOL | Copa Américan 2015 voittaja | 4. heinäkuuta 2015 | 1. | — | Ensikertalainen | 4 | 4 |
| B3 |  Australia | AFC | Aasian-mestaruuskilpailujen 2015 voittaja | 31. tammikuuta 2015 | 4. | 2005 | Toinen (1997) | 48 | 48 |
| B4 |  Saksa | UEFA | Maailmanmestaruuskilpailujen 2014 voittaja | 13. heinäkuuta 2014 | 3. | 2005 | Kolmas (2005) | 3 | 3 |
↑  Marraskuun 2016 rankingia käytettiin lopputurnauksen lohkoarvonnassa.
Sijoitukset

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Saksa | 3 | 2 | 1 | 0 | 7 | 4 | +3 | 7 | Etenee välieriin |
| 2 |  Chile | 3 | 1 | 2 | 0 | 4 | 2 | +2 | 5 | Etenee välieriin |
| 3 |  Australia | 3 | 0 | 2 | 1 | 4 | 5 | −1 | 2 |  |
| 4 |  Kamerun | 3 | 0 | 1 | 2 | 2 | 6 | −4 | 1 |  |
Ottelut

Kaikki kellonajat Moskovan aikaa (UTC+3).
Ottelut > Kamerun vs. Chile

| --- | --- |
           }}   Kamerun :            }}   Chile
Ottelut > Australia vs. Saksa

| --- | --- |
           }}   Australia :            }}   Saksa
Ottelut > Kamerun vs. Australia

| --- | --- |
           }}   Kamerun :            }}   Australia
Ottelut > Saksa vs. Chile

| --- | --- |
           }}   Saksa :            }}   Chile
Ottelut > Saksa vs. Kamerun

| --- | --- |
           }}   Saksa :            }}   Kamerun
Ottelut > Chile vs. Australia

| --- | --- |
           }}   Chile :            }}   Australia
Aiheesta muualla

Virallinen sivusto (englanniksi)
Viralliset raportit ja otteluselosteet (Arkistoitu – Internet Archive) (englanniksi)
Maurizio Nannucci

Maurizio Nannucci (s. 1939 Firenze) on italialainen nykytaiteilija. Hän asuu ja työskentelee Firenzessä ja Badenissa.
Biografia

Nannucci on työskennellyt monipuolisesti nykytaiteen parissa 1960-luvun puolivälistä alkaen. Hän yhdistelee työssään eri taiteenlajeja kuten videoita, valokuvaa, installaatioita, ääntä, taidekirjoja sekä performanssitaidetta. Hän myös tekee taiteidenvälistä yhteistyötä eri alojen taiteilijoiden kuten runoilijoiden ja arkkitehtien kanssa. Vuonna 1967 Nannucci alkoi käyttää neonvaloja teksti- ja tilainstallaatioissaan. Nannuccin teoksissa kielellä ja väreillä on vahva asema suhteessa merkitysten muodostumiseen.  Taiteilija haluaa töidensä kautta terävöittää katsojiensa visuaalista havaintokykyä. Nannucci on valmistanut valoteoksia myös julkisiin rakennuksiin.
Nannucci on työskennellyt osana kansainvälistä Fluxus-liikettä, johon kuuluu taiteilijoita monilta eri aloilta. Nannuccin kanssa yhteistyötä ovat tehneet esimerkiksi Mario Botta, Stephan Braunfels, Massimiliano Fuksas, Nicholas Grimshaw ja Renzo Piano.
Maurizio Nannucci on osallistunut useisiin kansainvälisiin taidetapahtumiin kuten Venetsian biennaaliin, Kasselin Documentaan sekä Sao Paulon, Sydneyn, Istanbulin ja Valencian biennaaleihin. Hänen teoksiaan on ollut esillä yli 300 museossa ja galleriassa ympäri maailmaa.
Teokset Suomessa

Valtion taidemuseon Kiasman kokoelmiin kuuluu Nannuccin valoteos Enemmän kuin silmä näkee (1991). Teos koostuu sinisestä loisteputkesta, joka muodostaa tekstin "More than meets the eye".
Aiheesta muualla

Maurizio Nannuccin verkkosivut
Maurizio Nannuccin teokset Kiasman kokoelmissa[vanhentunut linkki]
Kusto Ojanen

Juho Kustaa (Kusto) Ojanen (7. toukokuuta 1862 Pälkäne – 1951) oli suomalainen Tampereella vaikuttanut tukkukauppias ja kauppaneuvos.
Kusto Ojasen vanhemmat olivat torppari, kauppias Matti Maurits Ojanen ja Serafina Kaakko-oja. Hän muutti Tampereelle vuoden 1880 tienoilla ja oli sitten kauppa-apulaisena Victor Söderlundin liikkeessä Kauppakatu 9:ssä. Samoihin aikoihin myös Ojasen isä muutti Pälkäneeltä Tampereelle ryhtyen kauppiaaksi. Matti Ojasen kauppaliike sijaitsi Juhannuskylässä Siukolankatu 119:ssä suunnilleen nykyisten Sukkavartaan- ja Pellavatehtaankatujen kulmassa. Kauppa sijaitsi hyvällä paikalla koska Finlaysonin puuvillatehtaan ja Tampereen pellavatehtaan työläiset kulkivat työmatkoillaan sen ohi Kyttälän ja Tammelan kaupunginosiin. Matti Ojanen hoiti kauppaansa yhdessä tyttärensä kanssa ja lisäksi Kusto Ojanen kävi iltaisin avustamassa kaupanhoidossa. Liike myi aluksi perinteisiä maalaistuotteita mutta tavaravalikoima lisääntyi vähitellen.
Kusto Ojanen otti täysi-ikäiseksi tultuaan isänsä liikkeen haltuunsa vuonna 1884. Liikkeen myynti kasvoi ja liikkeeseen palkattiin henkilökuntaa lisää. Ojanen rakensi 1880-luvulla liikkeelle tiilisen kolmikerroksisen makasiiniksi kutsutun varastorakennuksen. Ojanen aloitti ostosten pakkaamisessa tarvittujen paperipussien valmistuksen leikkaamalla liikkeeseen pussien aihiot, jotka sitten liimattiin juhannuskyläläisten alihankkijoiden kodeissa. Ojanen ryhtyi myös 1880-luvulla myymään liikkeessään Vakuutus Oy Kalevan vakuutuksia.
Ojanen siirsi 1890-luvulla liikkeensä Juhannuskylästä Victor Söderlundin entiseen liikehuoneistoon Kauppakatu 9:ään, Juhannuskylän kauppa siirtyi sitten kauppias Juho Kiviselle. Ojanen aloitti myös tukkukaupan harjoittamisen vähittäiskaupan ohella. Vuodesta 1903 alkaen hän toimi yksinomaan tukkukauppiaana. Ojasen liikkeen palveluksessa kouluttautuivat kaupan alalle monet tamperelaiset kauppiaat, heidän joukossaan myöhemmin pankki- ja puutavara-alalle siirtynyt Kalle Välimaa.
Vuonna 1916 Ojasen tukkuliikkeen vuotuinen liikevaihto oli kasvanut kahteen miljoonaan markkaan. Hän myi 1917 kangas- ja siirtomaatavaroitten tukkukauppansa vastaperustetulle Tampereen Tukkuliike Oy:lle. Tampereen Tukkuliike Oy osti samoihin aikoihin myös tamperelaisen John Blomin kangastavarain tukkukaupan. Myytyään liikkeensä Ojanen muutti 1920 Helsinkiin. Hän sai kauppaneuvoksen arvon 1949. Samana vuonna Ojanen lahjoitti Tampereen seurakunnille Hämeenkatu 28:ssa omistamansa tontin.
Kusto Ojanen oli Tampereen kaupunginvaltuuston jäsenenä 1891–1908. Hän oli Tampereen kirjaston ja lukusalien johtokunnan jäsenenä 1895–1918 ja toimi johtokunnan puheenjohtajana 1909–1918. Ojanen teki merkittäviä lahjoituksia Tampereen kirjastolle. Ojanen oli myös Tampereen Säästöpankin isännistön jäsenenä 1898–1920 ja isännistön varapuheenjohtajana 1919.
Vuonna 1895 Ojanen rakensi Näsijärven Olkahistenlahdessa sijaitsevaan Heposaareen Villa Salmela-nimisen huvilan. Huvila siirtyi myöhemmin Osuusliike Voiman omistukseen ja tunnettiin sen jälkeen nimellä Voimala.
Kusto Ojanen oli naimisissa 1893–1903 Hilma Gustafssonin (k. 1903) kanssa ja vuodesta 1908 Hilja Anna Maria Mannerin kanssa.
Monte Binga

Monte Binga
Monte Binga.
| --- | --- |
Sijainti:  Sussundengan piiri Mosambik
Sijaintipaikka:  Chimanimani (en) 
Vuoristo:  Chimanimani 
Korkeus merenpinnasta:  2 436  m 
Prominenssi:  1 346  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Monte Binga on vuori, jonka huippu muodostaa Mosambikin korkeimman kohdan. Se ulottuu 2 436 metrin korkeuteen merenpinnasta.
Monte Binga sijaitsee Manican maakunnassa, lähellä Mosambikin ja Zimbabwen välistä rajaa.
Kunrei-shiki

Kunrei-shiki (jap. 訓令式ローマ字, Kunrei-shiki rōmaji) on romanisaatiojärjestelmä, jota käytetään japanin kielen translitteroimisessa latinalaisille aakkosille. Järjestelmä pohjautuu vanhempaan Nihon-shikiin, josta se on muokattu nykyjapaninkielen vaatimuksia vastaavaksi. Nihon-shikin tavoin Kunrei-shiki on japanilaisten itsensä kehittämä ja perustuu japanin ääntämiseen. Järjestelmä on ISOn hyväksymä ja siihen viitataan myös koodilla ISO 3602.
Käyttö

Kun tavua he (へ) käytetään partikkelina, se kirjoitetaan e.
Kun tavua ha (は) käytetään partikkelina, se kirjoitetaan wa.
Kun tavua wo (を) käytetään partikkelina, se kirjoitetaan o.
Pitkät vokaalit merkitään sirkumfleksilla, esimerkiksi pitkä o kirjoitetaan ô.
n (ん) kirjoitetaan ennen konsonanttia n, mutta ennen vokaaleja n´.
Kaksinkertaiset konsonantit merkitään tuplaamalla poikkeuksetta sokuonia (っ) seuraava konsonantti.
Lause ja kaikki erisnimet aloitetaan isolla kirjaimella.
Käyttö > Kunrei-shikin romanisaatiotaulukko

| あ ア a | い イ i | う ウ u | え エ e | お オ o | (ya) | (yu) | (yo) |
| --- | --- | --- | --- | --- | --- | --- | --- |

| か カ ka | き キ ki | く ク ku | け ケ ke | こ コ ko | きゃ キャ kya | きゅ キュ kyu | きょ キョ kyo |
| さ サ sa | し シ si | す ス su | せ セ se | そ ソ so | しゃ シャ sya | しゅ シュ syu | しょ ショ syo |
| た タ ta | ち チ ti | つ ツ tu | て テ te | と ト to | ちゃ チャ tya | ちゅ チュ tyu | ちょ チョ tyo |
| な ナ na | に ニ ni | ぬ ヌ nu | ね ネ ne | の ノ no | にゃ ニャ nya | にゅ ニュ nyu | にょ ニョ nyo |
| は ハ ha | ひ ヒ hi | ふ フ hu | へ ヘ he | ほ ホ ho | ひゃ ヒャ hya | ひゅ ヒュ hyu | ひょ ヒョ hyo |
| ま マ ma | み ミ mi | む ム mu | め メ me | も モ mo | みゃ ミャ mya | みゅ ミュ myu | みょ ミョ myo |
| や ヤ ya |  | ゆ ユ yu |  | よ ヨ yo |  |  |  |
| ら ラ ra | り リ ri | る ル ru | れ レ re | ろ ロ ro | りゃ リャ rya | りゅ リュ ryu | りょ リョ ryo |
| わ ワ wa | ゐ ヰ i |  | ゑ ヱ e | を ヲ o |  |  |  |
|  |  |  |  | ん ン n |  |  |  |

| が ガ ga | ぎ ギ gi | ぐ グ gu | げ ゲ ge | ご ゴ go | ぎゃ ギャ gya | ぎゅ ギュ gyu | ぎょ ギョ gyo |
| ざ ザ za | じ ジ zi | ず ズ zu | ぜ ゼ ze | ぞ ゾ zo | じゃ ジャ zya | じゅ ジュ zyu | じょ ジョ zyo |
| だ ダ da | ぢ ヂ (zi) | づ ヅ (zu) | で デ de | ど ド do | ぢゃ ヂャ (zya) | ぢゅ ヂュ (zyu) | ぢょ ヂョ (zyo) |
| ば バ ba | び ビ bi | ぶ ブ bu | べ ベ be | ぼ ボ bo | びゃ ビャ bya | びゅ ビュ byu | びょ ビョ byo |
| ぱ パ pa | ぴ ピ pi | ぷ プ pu | ぺ ペ pe | ぽ ポ po | ぴゃ ピャ pya | ぴゅ ピュ pyu | ぴょ ピョ pyo |
Punaisella kirjoitetut merkit ovat kielessä vanhentuneita.
Käyttö > Sallitut poikkeukset

| 0 | 1 | 2 | 3 |
| --- | --- | --- | --- |
| しゃ sha | し shi | しゅ shu | しょ sho |
|   |   | つ tsu |   |
| ちゃ cha | ち chi | ちゅ chu | ちょ cho |
|   |   | ふ fu |   |
| じゃ ja | じ ji | じゅ ju | じょ jo |
|   | ぢ di | づ du |   |
| ぢゃ dya |   | ぢゅ dyu | ぢょ dyo |
くゎ kwa:  
ぐゎ gwa:  
|   |   |   | を wo |
LAN

LAN voi tarkoittaa:
lähiverkko, engl. local area network
LAN Airlines, eteläamerikkalainen lentoyhtiö
henkilöitä:
Ngọc Lan (1956–2001), vietnamilainen laulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”LAN”, voi hakea sivunnimihaulla, laajalla sivunnimihaulla tai tekstihaulla.
LAPAN-TUBSAT

LAPAN-TUBSAT on Indonesian avaruusjärjestön LAPANin Berliinin teknillisen korkeakoulun avustuksella toteuttama mikrosatelliitti, joka laukaistiin avaruuteen 10. tammikuuta 2007 intialaisella PSLV-kantoraketilla. Se on kaukokartoitussatelliitti, mutta toteuttaa myös mm. satelliitin asennonsäädön kokeita.
Se perustuu useissa aiemmissa TUBSAT-satelliiteissa koeteltuun rakenteeseen. Sen koko on  45 cm x 45 cm x 27 cm. Sen paino on noin 56 kg. Sen aurinkokennot pystyvät tuottamaan 14 W tehon ja maan varjossa se voi toimia viiden 14 V ja 12 Ah NiH2-pariston avulla. Sen radioliikenne tapahtuu S-kaistalla 1200 bps tiedonsiirtonopeudella. Satelliitin muistikapasiteetti on 524 kB RAM, 524 kB EEPROM ja 16 kB ROM. Satelliitin asentoa säädetään gyroskooppiparilla. Satelliitin asento määritetään tähtisensorin avulla. Tiedelaitteisiin kuuluu neljä CCD-kameraa, joilla voidaan ottaa jopa kuuden metrin resoluutiolla kuvaa maasta.
Kütahyan maakunta

Kütahyan maakunta Turkissa.
Kütahyan maakunta on yksi Turkin 81 maakunnasta. Sen pinta-ala on 11 889 km². Vuoden 2015 lopussa arvioitu väkiluku oli 571 463. Vuonna 1990 Kütahyan asukasluku oli 578 020.
Piirikunnat

Kütahya on jaettu 13 piirikuntaan. Pääkaupungin nimi lihavoitu.
Altıntaş
Aslanapa
Çavdarhisar
Domaniç
Dumlupınar
Emet
Gediz
Hisarcık
Kütahya
Pazarlar
Şaphane
Simav
Tavşanlı
Aiheesta muualla

Wikimedia Commonsissa on kuvia tai muita tiedostoja aiheesta .
Kuvia Kütahyasta (englanniksi)
Turkin maakunnat
Adana
Adıyaman
Afyonkarahisar
Ağrı
Aksaray
Amasya
Ankara
Antalya
Ardahan
Artvin
Aydın
Balıkesir
Bartın
Batman
Bayburt
Bilecik
Bingöl
Bitlis
Bolu
Burdur
Bursa
Çanakkale
Çankırı
Çorum
Denizli
Diyarbakır
Düzce
Edirne
Elazığ
Erzincan
Erzurum
Eskişehir
Gaziantep
Giresun
Gümüşhane
Hakkari
Hatay
Iğdır
Isparta
İstanbul
İzmir
Kahramanmaraş
Karabük
Karaman
Kars
Kastamonu
Kayseri
Kilis
Kırklareli
Kırıkkale
Kırşehir
Kocaeli
Konya
Kütahya
Malatya
Manisa
Mardin
Mersin
Muğla
Muş
Nevşehir
Niğde
Ordu
Osmaniye
Rize
Sakarya
Samsun
Şanlıurfa
Siirt
Sinop
Sivas
Şırnak
Tekirdağ
Tokat
Trabzon
Tunceli
Uşak
Van
Yalova
Yozgat
Zonguldak
Kylmäpihlaja

Kylmäpihlajan majakka ja venesatamaa kesäkuussa 2010.
Kylmäpihlaja on Selkämerellä sijaitseva saari, 9 kilometriä Rauman satamasta länteen. Se on pinta-alaltaan noin 9 hehtaaria. Saari on uloin Rauman saariston suurista saarista, ja siitä alkaa avomeri. Saarella sijaitsee Kylmäpihlajan majakka. Majakka on rakennettu 1953.
Rauman Kylmäpihlajan saari ja sen majakka
Näkymä Rauman Kylmäpihlajan majakan ylätasanteelta
Luonto

Vaikka saari on karu olemukseltaan, on siellä kuitenkin paljon elämää. Saarella on paljon lintuja, etenkin pesimäaikaan. Kylmäpihlajalla on havaittu yli 170 lintulajia. Myös tyrni menestyy saarella.
Ilmasto

Kylmäpihlajan ilmasto on selkämeren vaikutuksesta Manner-Suomea huomattavasti leudompi.
Mike Brown (koripallovalmentaja)

| Mike Brown |
| --- | --- |
 Brown vuonna 2008.
Henkilötiedot
Koko nimi:  Michael Burton ”Mike” Brown
Syntynyt: 5. maaliskuuta 1970 (ikä 54) Columbus, Ohio, Yhdysvallat
Kansalaisuus:   Yhdysvallat
Koripalloilija
Yliopistojoukkueet
1988–1990 1990–1992:  Mesa CC San Diegon yliopisto
Valmennusura
1999–1999 2000–2003 2003–2005 2005–2010 2011–2012 2013–2014 2016–:  Washington Wizards (apuv.) San Antonio Spurs (apuv.) Indiana Pacers (apuv.) Cleveland Cavaliers Los Angeles Lakers Cleveland Cavaliers Golden State Warriors (apuv.)
Michael Burton ”Mike” Brown (s. 5. maaliskuuta 1970 Columbus, Ohio) on yhdysvaltalainen koripallovalmentaja, joka on valmentanut pää- tai apuvalmentajana NBA:ssa vuodesta 1997 lähtien. Vuonna 2009 hänet nimettiin NBA:n vuoden valmentajaksi.
Ura

Brown toimi apuvalmentajana useiden NBA-seurojen valmennusryhmissä vuosina 1997–2005, ja hän voitti San Antonio Spursin apuvalmentajana NBA:n mestaruuden vuonna 2003. Vuonna 2005 hänet nimettiin Cleveland Cavaliersin päävalmentajaksi. Brown toimi LeBron Jamesin tähdittämän joukkueen valmentajana vuoteen 2010 asti, ja vuonna 2009 hänet nimettiin NBA:n tähdistöotteluun Idän valmentajaksi sekä kauden lopuksi NBA:n vuoden valmentajaksi. Kaudella 2011–2012 hän toimi Los Angeles Lakersin ja kaudella 2013–2014 jälleen Cavaliersin päävalmentajana. Vuonna 2016 Brown palkattiin Golden State Warriorsin apuvalmentajaksi, ja hän sijaisti kauden aikana selkävaivoista kärsinyttä päävalmentaja Steve Kerriä. Kausilla 2016–2017 ja 2017–2018 Warriors voitti NBA:n mestaruuden, samoin kaudella 2021–2022.
Aiheesta muualla

Kuvia tai muita tiedostoja aiheesta Mike Brown (koripallovalmentaja) Wikimedia Commonsissa
Golden State Warriors – NBA:n mestari 2017
0 Patrick McCaw ·
1 JaVale McGee ·
3 David West ·
5 Kevon Looney ·
9 Andre Iguodala ·
11 Klay Thompson ·
15 Damian Jones ·
20 James Michael McAdoo ·
21 Ian Clark ·

22 Matt Barnes ·
23 Draymond Green ·
27 Zaza Patšulia ·
30 Stephen Curry ·
34 Shaun Livingston ·
35 Kevin Durant

Päävalmentaja Steve Kerr 

Apuvalmentajat Ron Adams · Mike Brown · Jarron Collins · Bruce Fraser · Willie Green
Golden State Warriors – NBA:n mestari 2018
0 Patrick McCaw ·
1 JaVale McGee ·
2 Jordan Bell ·
3 David West ·
4 Quinn Cook ·
5 Kevon Looney ·
6 Nick Young ·
9 Andre Iguodala ·
11 Klay Thompson ·
15 Damian Jones ·
23 Draymond Green ·
25 Chris Boucher ·
27 Zaza Patšulia ·
30 Stephen Curry ·
34 Shaun Livingston ·
35 Kevin Durant

Päävalmentaja Steve Kerr 

Apuvalmentajat Ron Adams · Mike Brown · Jarron Collins · Bruce Fraser · Willie Green
Golden State Warriors – NBA:n mestari 2022
00 Jonathan Kuminga ·
0 Gary Payton ·
1 Damion Lee ·
2 Chris Chiozza ·
3 Jordan Poole ·
4 Moses Moody ·
5 Kevon Looney ·
8 Nemanja Bjelica ·
9 Andre Iguodala ·
11 Klay Thompson ·
12 Quinndary Weatherspoon ·
22 Andrew Wiggins ·
23 Draymond Green ·
30 Stephen Curry ·
32 Otto Porter ·
33 James Wiseman ·
95 Juan Toscano-Anderson

Päävalmentaja Steve Kerr 

Apuvalmentajat Ron Adams · Kenny Atkinson · Mike Brown · Bruce Fraser · Jama Mahlalela · Dejan Milojević
Kusti Manninen

Kusti Manninen (s. 28. marraskuuta 1976 Mäntsälä) on suomalainen musiikkivideo-ohjaaja. Mannisen äiti on kirjailija Kirsti Manninen ja hänellä on neljä sisarusta, joista tunnetuimpia ovat kirjailija-käsikirjoittaja Katri Manninen ja Beats and Stylesin Dj Control eli Jaakko Manninen.
Manninen on ohjannut yli 100 musiikkivideota ja onkin yksi Suomen tuotteliaimmista musiikkivideo-ohjaajista. Manninen on palkittu muun muassa Oulun musiikkivideofestivaaleilla kunniamaininnalla Fintelligens-yhtyeen "En vaihtais päivääkään" -videosta ja pronssisella Muuvi-palkinnolla Beats and Stylesin "Fire"-videosta. Lisäksi Kustin yhdessä veljensä Jaakon kanssa ohjaama Technicolourin "Someday" palkittiin toiseksi parhaana suomalaisena musiikkivideona Ylen Musiikki-TV:n äänestyksessä. Vuoden 2009 Muuvi-kilpailussa Happoradion Che Guevara-video palkittiin hopeisella Muuvilla.
Manninen omistaa veljensä Jaakon kanssa Tunne Productions Oy:n, joka tuottaa musiikkivideoiden lisäksi muun muassa musiikkia, mainoksia ja tv-ohjelmia.
Manninen harrastaa motocrossia ja johti veljensä Sepon kanssa vuosina 2013–2017 Manninen Bros Honda -junior-motocrosstiimiä, jonka tärkeimpänä tavoitteena oli auttaa suomalaisia motocross-junioreita maailmalle. Tiimin kuljettajista Emil Weckman voitti 2015 ja 2016 EMX150-luokan Euroopan mestaruuden ja on ajanut ammattilaisena motocrossin MM-sarjassa vuodesta 2021. Manninen on johtanut Suomen motocrossmaajoukkuetta vuodesta 2021.
Aiheesta muualla

Tunne Productions Oy
Kunshan

| Kunshan |
| --- | --- |
 Kunshanin rautatieaseman ympäristöä.
 Kunshan
 Koordinaatit: 31°19′19″N, 120°59′06″E 
Valtio:  Kiina
Maakunta:  Jiangsu
Kaupunki:  Suzhou
Hallinto:  
 – Asutustyyppi:  Piirikuntatason kaupunki
Pinta-ala:  
 – Kokonaispinta-ala:  932 km²
Väkiluku (2020):  2 092 496
 – Väestötiheys:  2245 as./km²
Postinumero:  215300
Suuntanumero(t):  0512
Rekisterikilpi:  苏EM, 苏EP, 苏EN, 苏EX
 
 ks.gov.cn 
Infobox OKVirheellinen NIMI-arvo: 
Kunshan (kiin.: 昆山市; pinyin: Kūnshān shì) on Kiinassa Jiangsun maakunnassa Suzhoun kaupungissa sijaitseva piirikuntatason kaupunki Suzhoun ja Shanghain välissä. Sen väkiluku vuoden 2020 väestönlaskennassa oli hieman yli kaksi miljoonaa asukasta.
Historia

Taiping-kapinan aikana Taipingin taivaallisen valtakunnan kapinalliset valtasivat Kunshanin vuonna 1860, ja he vetäytyivät vuonna 1863. Vuonna 1937 japanilaiset miehittivät Kunshanin ja pitivät sitä hallussaan vuoteen 1945 asti. Kommunistipuolueen joukot valtasivat kaupungin toukokuussa 1949. Vuonna 1989 Kunshanin piirikunta muutettiin piirikuntatason kaupungiksi.
Aluejako ja väestö

Kunshan jakautuu 11 kuntatason alueeseen:
| Alue | Kiinaksi | Kiinaksi | Väkiluku (2010) |
| --- | --- | --- | --- |
| Yushan | 玉山镇 | Yùshān zhèn | 467 789 |
| Kunshanin talous- ja teknologiakehitysalue | 昆山经济技术开发区 | Kūnshān jīngjì jìshù kāifā qū | 376 962 |
| Zhoushi | 周市镇 | Zhōushì zhèn | 144 529 |
| Zhangpu | 张浦镇 | Zhāngpǔ zhèn | 133 820 |
| Huaqiao | 华侨镇 | Huāqiáo zhèn | 104 969 |
| Bacheng | 巴城镇 | Bāchéng zhèn | 103 162 |
| Qiandeng | 千灯镇 | Qiāndēng zhèn | 92 940 |
| Lujia | 陆家镇 | Lùjiā zhèn | 90 561 |
| Jinxi | 锦溪镇 | Jǐnxī zhèn | 51 462 |
| Dianshanhu | 淀山湖镇 | Diànshānhú zhèn | 50 067 |
| Zhouzhuang | 周庄镇 | Zhōuzhuàng zhèn | 28 599 |
Kunshanin väkiluku vuoden 2020 väestönlaskennassa oli 2 092 496, josta miehiä oli 1 113 706 eli 53,2 prosenttia ja naisia 978 790 eli 46,8 prosenttia. Kaupunkialueella asui 1 652 159 eli 79 prosenttia asukkaista. Vähemmistökansallisuuksien edustajia eli muita kuin han-kiinalaisia oli 0,95 prosenttia. Bruttokansantuote vuonna 2022 oli 500,67 miljardia yuania. Keskitulot kaupunkialueella olivat 80 138 yuania ja maaseudulla 44 583 yuania.
Shanghain metron linjan 11 asemat Zhaofeng lu, Guangming lu ja Huaqiao sijaitsevat Kunshanin kaakkoisosassa. Huaqiaon asemalta alkaa Suzhoun metron linja 11, joka kulkee Kunshanin lävitse Suzhoun teollisuusalueelle.
Ystävyyskaupungit

Kunshanillä on viisi ystävyyskaupunkia:
South El Monte, Yhdysvallat
Grootfontein, Namibia
Tatebayashi, Japani
Penrith, Australia
Hyvinkää, Suomi
Maanosaliittojen cup 2017

Maanosaliittojen cup 2017 oli 10. Maanosaliittojen cup, joka pelattiin Venäjällä 17. kesäkuuta – 2. heinäkuuta 2017. Se oli vuoden 2018 jalkapallon MM-kilpailuiden esiturnaus.
Joukkueet

| Joukkue | Maanosaliitto | Karsiutuminen | Osallistumiskerta |
| --- | --- | --- | --- |
|  Venäjä | UEFA | Isäntämaa | 1. |
|  Saksa | UEFA | MM-kilpailujen 2014 voittaja | 3. |
|  Australia | AFC | Asian Cupin 2015 voittaja | 4. |
|  Meksiko | CONCACAF | CONCACAFin karsintaottelun voittaja | 7. |
|  Chile | CONMEBOL | Copa Américan 2015 voittaja | 1. |
|  Uusi-Seelanti | OFC | OFC Nations Cup 2016 voittaja | 4. |
|  Portugali | UEFA | EM-kilpailujen 2016 voittaja | 1. |
|  Kamerun | CAF | Afrikan-mestaruuskilpailujen 2017 voittaja | 3. |
Joukkueet > CONCACAFin karsintaottelu

Koska CONCACAFin mestaruusturnaus CONCACAF Gold Cup järjestetään kahden vuoden välein, päätti CONCACAF järjestää karsintaottelun Maanosaliittojen cupiin. 5. huhtikuuta 2013 CONCACAF ilmoitti, että vuosien 2013 ja 2015 voittajat kohtaavat yksiosaisessa karsintaottelussa. Ottelun voittaja etenee Maanosaliittojen cupin lopputurnaukseen. Heinäkuussa 2015 CONCACAF ilmoitti, että karsintaottelu pelataan 9. lokakuuta 2015 Pasadenassa ja ottelussa kohtaavat Yhdysvallat ja Meksiko. Yhdysvallat voitti vuoden 2013 Gold Cupin, ja Meksiko vuoden 2015 turnauksen. Elokuussa 2015 ottelu siirrettiin pelattavaksi 10. lokakuuta.
Pelipaikat

Vuonna 2011 julkistettiin neljä ottelukaupunkia. Kaikki neljä pelipaikkaa olivat myös maailmanmestaruuskilpailujen ottelupaikkoja. Loppuottelu pelattiin Pietarissa New Zenit Stadiumilla. Muut stadionit kuin Sotšin olympiastadion rakennettiin maailmanmestaruuskilpailuja ja Maanosaliittojen cupia varten.
Pelipaikat Venäjän kartalla
| Kazan | Pietari | Moskova | Sotši |
| --- | --- | --- | --- |
| Kazan Arena | Krestovsky Stadium | Otkrytije Arena | Sotšin olympiastadion |
| Kapasiteetti: 45 015 | Kapasiteetti: 66 881 | Kapasiteetti: 44 829 | Kapasiteetti: 47 659 |
Lohkoarvonta

Arvonta suoritettiin Kazanissa 26. marraskuuta 2016. Arvonnassa kaikki kahdeksan joukkuetta lajiteltiin kahteen koriin. Ensimmäinen kori sisälsi isäntämaa Venäjän lisäksi kolme korkeimmin sijoittunutta maajoukkuetta FIFA-rankinglistalla, jotka olivat Saksa, Chile ja Portugali. Toisessa korissa olivat loput neljä turnaukseen osallistuvaa joukkuetta; Meksiko, Australia, Uusi-Seelanti ja Afrikan maanosamestari vuonna 2017. 5. helmikuuta 2017 pelatun loppuottelun voitti Kamerun ja varmisti näin paikkansa turnaukseen.
Kahdeksan joukkuetta arvottiin kahden neljän joukkueen lohkoon, molemmista koreista kaksi joukkuetta. Isäntämaa Venäjä sijoitettiin automaattisesti lohkoon A. Kolmen maajoukkueen oltua Euroopasta, toiseen lohkoista tuli varmasti kaksi joukkuetta samasta maanosasta, mikä tapahtui ensimmäistä kertaa turnauksen historiassa.
Tuomarit

FIFA julkaisi listan turnauksen erotuomareista 27. huhtikuuta 2017.
Kokoonpanot

Joukkueiden lopullisen kokoonpano piti olla vahvistettuna viimeistään FIFAn antamaan takarajaan mennessä. Viralliset kokoonpanot julkistettiin 8. kesäkuuta 2017.